Медитация и кабала, Арая Каплан
Медитация и кабала, Арая Каплан
-------------------------------


**Кабала се дели на три части** – теоретична, медитативна и магическа.

Много книги, както от еврейската, така и от западната традиция, изследват теоретичната Кабала, но досега почти нищо не е публикувано относно медитативните методи на тези школи. Това е първата книга, която разкрива методологията на древните кабалисти и поставя ударението върху медитативните техники, които са били от съществено значение за тяхното обучение. Тук Арая Каплан прави ясно представяне на мантрите, мандалите и другите средства, използвани от тези школи, и дава проникновена интерпретация на тяхното значение в светлината на съвременното медитативно изследване. Книгата ни показва голям брой сложни техники, използвани от древните кабалисти, а освен това анализира тяхното развитие в дълбочина.

В допълнение “Медитация и Кабала” представя важни части от такива медитативни текстове като ***Великият Хекалот***(учебник от школата на Меркава), съчиненията на Авраам Абулафия, от книгите на Йосиф Гикаталия ***Врати на светостта***, ***Вратата на Светия Дух*** (учебник от Лурианската школа) и от важни медитативни хасидски класически трудове. Анализирана е и интригуващата възможност, загатната в Зохар, за това, че медитативните методи на Изтока може би водят началото си от мистичните техники на пророците.